Up-63/95
Natisni
Opravilna št.:
Up-63/95
Datum odločitve:
18. 12. 1997
ECLI:
ECLI:SI:USRS:1997:Up.63.95
Akt:
Ustavna pritožba J. R. zoper odločbo Višjega delovnega in socialnega sodišča št. Psp 181/94 z dne 16.2.1995
Izrek:
Ustavna pritožba J. R. zoper odločbo Višjega delovnega in socialnega sodišča se zavrže.
Evidenčni stavek:
Če ne gre za očitno zatrjevanje kršitev in zato ni izpolnjen eden od kumulativno predpisanih pogojev za odločanje o ustavni pritožbi pred izčrpanjem pravnih sredstev, Ustavno sodišče ustavno pritožbo zavrže.
Geslo:
Predhodno izčrpanje vseh pravnih sredstev kot procesni pogoj za vložitev ustavne pritožbe.

Kumulativnost predpisanih pogojev za odločanje o ustavni pritožbi pred izčrpanjem izrednih pravnih sredstev.

Načelo enakosti pred zakonom.

Pravica do socialne varnosti.
Pravna podlaga:
Ustava, 14., 50. čl.

Zakon o Ustavnem sodišču (ZUstS), 51., 2. al. 1. odst. 55. čl.
Opomba:
V obrazložitvi svoje odločitve se Ustavno sodišče sklicuje na svojo zadevo št. 147/94 z dne 30. 11. 1995 (OdlUS IV,118).
Vrsta zadeve:
ustavna pritožba
Vrsta akta:
drugi akti
Datum vloge:
4. 5. 1995
Vrsta odločitve:
sklep
Vrsta rešitve:
zavrženje
Dokument:
US18683
Up-63/95
18.12.1997
S K L E P
Ustavno sodišče je v postopku za preizkus ustavne pritožbe J. R. iz Z. na seji senata dne 18. decembra 1997
s k l e n i l o:
Ustavna pritožba J. R. zoper odločbo Višjega delovnega in socialnega sodišča št. Psp 181/94 z dne 16.2.1995 se zavrže.
O b r a z l o ž i t e v
1. Pritožnik je dne 22.5.1995 vložil ustavno pritožbo zoper pravnomočno sodno odločbo, s katero je bila na podlagi Sporazuma med Republiko Slovenijo in Republiko Hrvaško o vojaških pokojninah (Uradni list RS-Mednarodne pogodbe, št. 13/92) zavrnjena njegova zahteva za akontacijo vojaške pokojnine. Meni, da je taka sodna odločitev v neskladju s 14. in 50. členom Ustave in tudi v nasprotju z odločbo Ustavnega sodišča št. U-I-70/92 z dne 5.11.1992 (OdlUS I, 77).
2. Ustavna pritožba se lahko vloži šele, ko so izčrpana vsa pravna sredstva (prvi odstavek 51. člena Zakona o Ustavnem sodišču; Uradni list RS, št. 15/94 - v nadaljevanju: ZUstS). Izjemoma lahko Ustavno sodišče odloča o ustavni pritožbi pred izčrpanjem izrednih pravnih sredstev, če je zatrjevana kršitev očitna in če bi z izvršitvijo posamičnega akta nastale za pritožnika nepopravljive posledice (drugi odstavek 51. člena ZUstS). V obravnavanem primeru niso bila izčrpana izredna pravna sredstva po Zakonu o delovnih in socialnih sodiščih (Uradni list RS, št. 19/94).
3. Ustavno sodišče je z odločbo z dne 30.11.1995 (št. U-I-147/94, OdlUS IV, 118) ugotovilo, da ni v neskladju z Ustavo meddržavni Sporazum o izplačevanju vojaških pokojnin. Ker pravna ureditev, na podlagi katere je bila z izpodbijano sodno odločbo zavrnjena zahteva pritožnika za izplačevanje akontacije vojaške pokojnine ni v neskladju s 14. in 50. členom Ustave, tudi posamična odločitev, sprejeta na podlagi take ureditve, ne pomeni kršitve pravice pritožnika do enakosti iz 14. člena Ustave in kršitve pravice do socialne varnosti iz 50. člena Ustave. Glede na navedeno ne gre za očitnost zatrjevanih kršitev (14. in 50. člena Ustave) in zato ni izpolnjen eden od kumulativno predpisanih pogojev za odločanje o ustavni pritožbi pred izčrpanjem izrednih pravnih sredstev po drugem odstavku 51. člena ZUstS.
4. Senat Ustavnega sodišča je sprejel ta sklep na podlagi druge alinee prvega odstavka 55. člena ZUstS v sestavi: predsednik senata dr. Tone Jerovšek in člana dr. Lovro Šturm in mag. Matevž Krivic.
Predsednik senata:
dr. Tone Jerovšek